ΓΡΑΠΤΗ ΕΡΩΤΗΣΗ P-3483/02

υποβολή: Eryl McNally (PSE) προς την Επιτροπή

(29 Νοεμβρίου 2002)

Θέμα: Η απαίτηση για τραπεζικές εγγυήσεις από μικρές οργανώσεις που συμμετέχουν σε έργα του Save/Altener

Έχω λάβει καταγγελίες από μικρές οργανώσεις που επιθυμούν να συμμετάσχουν σε έργα Save/Altener.

Μολονότι οι προτάσεις έργου που έχουνποβάλει έχουν γίνει δεκτές από την Επιτροπή και οι συμβάσεις τους έχουν εγκριθεί, στις μικρές αυτές οργανώσεις δεν δίδεται προκαταβολή ποσού (40 % της στήριξης που χορηγεί η ΕΕ), προκαταβολή της οποίας χαίρουν οι μεγαλύτερες οργανώσεις. Εάν οι μικρές οργανώσεις επιθυμούν να λάβουν προκαταβολή ποσού από την Επιτροπή,ποχρεούνται να προσκομίσουν τραπεζική εγγύηση, η οποία συνιστά βαρύ διοικητικό και οικονομικό άχθος για αυτές. Φαίνεται παράλογο να ζητούνται τραπεζικές εγγυήσεις από τις μικρές οργανώσεις, ακριβώς διότι πρόκειται περί μικρών οργανώσεων και δεδομένου ότι οι τράπεζες χρεώνουνψηλές επιβαρύνσεις για την παροχή αυτών τωνπηρεσιών και τείνουν να απαιτούν την δέσμευση ποσών. Πέραν τούτου οι τράπεζες έχουν παρόμοιες απαιτήσεις για τη χορήγηση δανείων με εκείνες που εφαρμόζει η ΕΕ για την προκαταβολή ποσού και άλλωστε δεν έχουν λόγο οι ίδιες να στηρίξουν το έργο το οποίο ανατίθεται. Χωρίς προκαταβολή αυτές οι μικρές οργανώσειςποχρεούνται να παράσχουν τα ποσά εκ των προτέρων και ούτως καλύπτουν πολύ μεγάλο τμήμα των δαπανών που απορρέουν από τη σύμβαση και του κόστους προσωπικού οι ίδιες με σκοπό την εκτέλεση έργου για την ΕΕ.

Αυτή είναι η νέα πολιτική της Επιτροπής προς στήριξη των μικρών και μεσαίου μεγέθους επιχειρήσεων· Ή μήπως η Επιτροπή απορρίπτει αυτές τις προτάσεις μέσω της επιβολής οικονομικών απαιτήσεων που δεν είναι δυνατόν να γίνουν δεκτές για να απλουστεύει την κοινοτική γραφειοκρατία· Έχει η Επιτροπή επίγνωση του ότι η παροχή αυτών των εγγυήσεωνποχρεώνει τις μικρές οργανώσεις να δεσμεύουν ποσά στη τράπεζα και να καλούνται να αντιμετωπίσουν σημαντικά πρόσθετα οικονομικά βάρη· Αποσκοπεί απλώς η Επιτροπή στη διατήρηση του εαυτού της και εκείνων που έχουν επαρκείς οικονομικές δυνατότητες ώστε να μην χρειάζονται αυτή τη στήριξη·

Απάντηση της κας de Palacio εξ ονόματος της Επιτροπής

(7 Ιανουαρίου 2003)

Απαντώντας στο Αξιότιμο Μέλος του Κοινοβουλίου η Επιτροπή δηλώνει ότι είναι σαφώς ενήμερη για τα προβλήματα και τα βάρη που αντιμετωπίζουν οι μικρομεσαίες επιχειρήσεις (ΜΜΕ) και στα οποία αναφέρεται η γραπτή ερώτηση. Μια χρηστή όμως οικονομική διαχείριση των κοινοτικών προγραμμάτων συνεπάγεται την εφαρμογή αυστηρών κανόνων και αποτελεσματικών μέτρων για τη διασφάλιση των δημόσιων πόρων. Το προσωπικό της Επιτροπής οφείλει να ανταποκρίνεται στα αιτήματα της δημοσιονομικής αρχής, και επομένως του Κοινοβουλίου. Πέραν τούτου, το Ελεγκτικό Συνέδριο έχει ζητήσει επανειλημμένως την αυστηρότερη προστασία των κοινοτικών πόρων, ιδίως μέσω της χρήσης τραπεζικών εγγυήσεων.

Η απαίτηση της οικονομικής βιωσιμότητας και, σε περίπτωση μη ικανοποιητικών αποτελεσμάτων, η απαίτηση τραπεζικών εγγυήσεων συγκαταλέγονται μεταξύ των κανόνων που εφαρμόζονται πλέον με συνεκτικό τρόπο χωρίς να γίνονται διακρίσεις μεταξύ των αναδόχων, είτε πρόκειται για μεγάλες εταιρείες είτε για ΜΜΕ, και βάσει αντικειμενικών κριτηρίων που εφαρμόζονται για την εκτίμηση των ισολογισμών των επιχειρήσεων πουποβάλλουν προτάσεις.

Η Επιτροπή γνωρίζει ότι οι τράπεζες χρησιμοποιούν παρόμοια κριτήρια για την εκτίμηση της οικονομικής κατάστασης των επιχειρήσεων όταν τους ζητείται να παράσχουν τραπεζική εγγύηση. Η παροχή τραπεζικής εγγύησης έχει ένα τίμημα και μπορεί να περιορίσει την οικονομική ευχέρεια μιας εταιρείας κατά το

ποσό που αντιστοιχεί στην προκαταβολή που χορηγείται για το εν λόγω έργο. Ως εκ τούτου, παρόλο ότι το κόστος της τραπεζικής εγγύησης μπορεί να θεωρηθεί από την Επιτροπή ως επιλέξιμη δαπάνη στο πλαίσιο της σύμβασης, η απόκτησή της ενδέχεται να μην είναι πάντα συμφέρουσα για ορισμένες ΜΜΕ. Οι επιχειρήσεις αυτές δεν είναι επομένως σε θέση να επωφεληθούν από τη βελτιωμένη ταμειακή ρευστότητα που αποκτούν οι άλλοι ανάδοχοι χάρη στην προκαταβολή.

Η Επιτροπή έχει αντιμετωπίσει στο παρελθόν δυσκολίες με έργα που απέτυχαν ήδη σε πρώιμο στάδιο εξαιτίας προβλημάτων που προέκυψαν μεταξύ των μελών της κοινοπραξίας στην οποία ανατέθηκε η εκτέλεση του έργου.

Σε ορισμένες περιπτώσεις δημιουργήθηκαν προβλήματα όσον αφορά την ανάκτηση μέρους της προκαταβολής για το οποίο δεν είχανποβληθεί δικαιολογητικά σύμφωνα με τους όρους της σύμβασης. Σε άλλη περίπτωση κατέστη αδύνατο για την Επιτροπή να ανακτήσει μέρος της προκαταβολής λόγω χρεοκοπίας ενός αναδόχου.

Είναι συνεπώς απαραίτητο να λαμβάνονται οι δέουσες προφυλάξεις ώστε να αποφεύγεται η απώλεια δημόσιων πόρων. Σε περίπτωση που η οικονομική βιωσιμότητα ενός συμβαλλόμενου μέρους δεν είναι ικανοποιητική, η τραπεζική εγγύηση αποτελεί το μόνο αποτελεσματικό μέτρο για να αποφευχθεί μια τέτοια απώλεια.